
OPĆINSKI SUD U TRAVNIKU 

Broj: 51 0 I 161525 19 I 
Travnik, 20.06.2023.. godine 

Općinski sud Travnik, sudija Stojanka Kovačić, u izvršnom postupku tražioca izvršenja SPARKASSE BANK d.d. BiH, ul. Zmaja od Bosne br. 7. Sarajevo, zastupana po punomoćnicima Babić Nedžadu, Babić Sanjinu i Nikić Pameli, advokatima iz Advokatskog društva Babić&Co, ul. Masarykova br. 17, protiv izvršenika Nahir Delić, iz Travnika, Gradac bb, radi naplate novčanog potraživanja u iznosu od 32.494,14 KM sa sporednim potraživanjima,  donio je dana 20.06.2023. godine sljedeći:
ZAKLJUAK
o  prodaji nepokretnosti

I. ODREĐUJE SE TREČE ročište za javnu prodaju nepokretnosti izvršenika upisanih u: 

- u ZK uložku br. 122, KO NP_Travnik, označenih kao broj parcele 2904/2, oznaka nekretnine GUVNA, u naravi njiva 5. klase, površine 492 m2, sa uknjiženim pravom vlasništva u korist Nahir (Sead) Delić 1/1, sa zasnovanim pravom stvarne služnosti u korist Adnana Begovića, sin Senada iz Travnika i Admira Begovića, sin Senada, iz Travnika;

- ZK uložku br. 1072, KO NP_Travnik označena broj parcele 578/3, oznaka nekretnine GRADAC, u naravi livada 5. klase, površine 2067 m2, sa uknjiženim pravom vlasništva u korist Nahir (Sead) Delić 1/1;

- ZK uložku br. 1074, KO NP_Travnik označena broj parcele 573, oznaka nekretnine GRADAC, u naravi voćnjak 3. klase, površine 874 m2, sa uknjiženim pravom vlasništva u korist Nahir (Sead) Delić 1/1,

1. Ročište za prodaju predmetne nepokretnosti održat će se usmenim javnim nadmetanjem dana petak 15.09.2023. godine u 10,00 sati, u zgradi Općinskog suda Travnika, ul. Vezirska br. 2 sudnica broj 26.

2. Na trećem ročištu za javno nadmetanje  nekretnina izvršenika iz tačke  I. ovog zaključka  može se prodati bez ograničenja najniže cijene  u odnosu na utvrđenu vrijednost.

3. Vrijednost nekretnine izvršenika iz tačke I ovog zaključka utvrđena je na osnovu nalaza i procjene stalnog sudskog vještaka poljoprivredne struke:

· u ZK uložku br. 122, KO NP_Travnik, označenih kao broj parcele 2904/2, oznaka nekretnine GUVNA, u naravi njiva 5. klase, površine 492 m2, sa uknjiženim pravom vlasništva u korist Nahir (Sead) Delić 1/1, sa zasnovanim pravom stvarne služnosti u korist Adnana Begovića, sin Senada iz Travnika I Admira Begovića, sin Senada, iz Travnika, u iznosu od 7.380,00 KM, a prema procjeni sudskog vještaka poljoprivredne struke Jusufa Sivro.

- ZK uložku br. 1072, KO NP_Travnik označena broj parcele 578/3, oznaka nekretnine GRADAC, u naravi livada 5. klase, površine 2067 m2, sa uknjiženim pravom vlasništva u korist Nahir (Sead) Delić 1/1, u iznosu od 20.670,00 KM, a prema procjeni sudskog vještaka poljoprivredne struke Jusufa Sivro.

- ZK uložku br. 1074, KO NP_Travnik označena broj parcele 573, oznaka nekretnine GRADAC, u naravi voćnjak 3. klase, površine 874 m2, sa uknjiženim pravom vlasništva u korist Nahir (Sead) Delić 1/1, u iznosu od 8.740,00 KM, a prema procjeni sudskog vještaka poljoprivredne struke Jusufa Sivro
4. Na javnoj prodaji mogu učestvovati sva pravna i fizička lica osim lica navedenih u čl. 88. Zakona o izvršnom postupku, a dužna su prije ročišta za prodaju na  ime osiguranja uplatiti iznos od  jedne desetine određene vrijednosti nepokretnosti, s tim što osiguranje ne može iznositi više od 10.000,00 KM i prije početka ročišta sudu predati uplatnicu iz koje je vidljivo da su osiguranje platile na depozitni račun Općinskog suda u Travniku, otvoren kod UniCredit bank d.d. Mostar Poslovnica Travnik, račun br. 3389002208351383.

5. Od polaganja osiguranja oslobođen je tražitelj izvršenja. Ročište za javno nadmetanje održat će se i kad prisustvuje samo jedan ponuđač.
6. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponira prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponira prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

7. Shodno odredbi člana 75. st. 1. i 2. Zakona o izvršnom postupku („Službene novine F BiH“ br. 32/03;52/03;33/06;39/06;39/09;35/12),  stvarne služnosti, stvarni tereti i prava građenja na nepokretnosti, ne prestaju prodajom nepokretnosti. Prodajom nepokretnosti ne prestaju ni lične služnosti koje su u zemljišnoj knjizi upisane prije prava radi čijeg se namirenja izvršenje provodi. 

8. Troškovi poreza i takse u vezi s prodajom nepokretnosti plaća kupac.

9. Ovaj zaključak objavit će se na oglasnoj tabli Suda, a stranka može, o svom trošku, zaključak objaviti i u sredstvima javnog informisanja.

                                                                                    SUDIJA

                                                                                    Stojanka Kovačić s.r.

Protiv ovog zaključka nije 

dopušten pravni lijek.
